Foto: RIA Novosti / Sergey Pivovarov Hindistonga S-400 majmualari 18-19 oy ichida yetkazib beriladi, shartnoma uchun bo‘nak to‘landi, deb ma’lum qildi Rossiya bosh vaziri o‘rinbosari Yuriy Borisov. Rossiya va Hindiston 2018 yil oktyabrda S-400 majmualari yetkazib berish bo‘yicha shartnoma imzolagandi. Beshta zenit-raketa tizimlari polki Nyu-Dehliga 5,43 milliard dollarga tushadi. Rossiya va Hindiston o‘rtasidagi mudofaa shartnomasi Vashington tomonidan bir necha bor tanqid qilingandi. AQSh 2018 yilda Hindiston Rossiyadan S-400 sotib olish bo‘yicha shartnomadan voz kechishi kerakligini talab qilgandi. AQSh Hindistonga nisbatan sanksiyalar joriy etilishi mumkinligini istisno qilmadi. Hindiston esa bir tomonlama cheklovlar noto‘g‘ri bo‘lishini ta’kidladi.